че средствата, плащани за права за ползване на земя от включените в извадката производители износители, са много под нормалната пазарна цена.
 (502)
 По отношение на преференциалния достъп до промишлени терени за дружества от определени отрасли Комисията отбелязва, както бе посочено в съображение 493 по-горе, че при определянето на цената местните органи трябва да се съобразяват с държавната промишлена политика. В рамките на тази промишлена политика секторът на ТСВ е определен за насърчаван сектор (116). Също така съгласно Решение No 40 на Държавния съвет публичните органи са длъжни да обезпечат предоставянето на земя за нуждите на насърчаваните отрасли. В член 18 от Решение No 40 ясно е посочено, че отраслите, които са включени в категорията „ограничавани“, нямат право да придобиват права за ползване на земя. От това следва, че субсидията е специфична съгласно член 4, параграф 2, букви а) и в) от основния регламент, тъй като преференциалното предоставяне на земя се прилага само за дружества от определени отрасли, в случая сектора на ТСВ, а установените от държавата практики в тази област са неясни и непрозрачни.
 (503)
 След разгласяването на окончателните заключения ПК повтори своите коментари, представени в раздел 3.1 по-горе, а също и във връзка с ППЗ, като заяви, че нито един от документите, на които се позовава Комисията, не е пряко свързан с ТСВ, и никой от тях не ограничава твърдяното преференциално предоставяне на ППЗ само за определени предприятия. Също така в Решение No 40 на Държавния съвет не се посочва, че публичните органи следва да обезпечат предоставянето на земя за нуждите на насърчаваните отрасли.
 (504)
 В отговор на това Комисията отново се позова на вече представените в точка 3.1 по-горе доводи, като подчерта, че секторът на ТСВ действително е насърчаван отрасъл. Освен това в член XII от Решение No 40 на Държавния съвет се посочва, че Каталогът с насоки за промишленото преструктуриране е основен документ по отношение на насочването на инвестициите, управлението на инвестиционните проекти от страна на правителството, както и формулирането и прилагането на политики за данъците, кредитите,
 земята
 (подчертаването е добавено) и вноса и износа. Освен това в уводната част на Решение No 40 се посочва, че Всички засегнати служби трябва да ускорят процеса на формулиране и изменение на съответните политики за данъците, кредитите, земята (подчертаването е добавено), вноса и износа и т.н., и да засилят координацията с промишлените политики, за да се усъвършенства допълнително системата на политиките за насърчаване на промишленото преструктуриране. Обратно на това, в член XVIII от Решение No 40 се посочва, че за попадащите в ограничената категория отрасли „Управляващите инвестициите служби не могат да извършват разглеждане, одобряване или вписване, никоя финансова институция не може да отпуска каквито и да било заеми,
 никоя
 друга
 служба, управляваща земите
 , градоустройството и строителството, опазването на околната среда, проверката на качеството, противопожарната защита, митниците, промишлеността и търговията и т.н., не може да следва съответните процедури“ (подчертаването е добавено). Следователно съществува ясна връзка между промишлените политики за насърчаваните отрасли и политиката за предоставяне на земя. Поради това твърденията на ПК бяха отхвърлени.
 (505)
 Поради това Комисията счете тази